Diari Oficial de la Generalitat Valenciana


Sumari del DOGV 5194, del 08-02-2006 (2006/1354)

Resolució de 30 de gener de 2006, del conseller de Relacions Institucionals i Comunicació, per la qual s'adjudiquen les concessions per a l'explotació de dos programes del servici públic de la televisió digital terrestre amb cobertura autonòmica.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5194

Data del DOGV
:   08-02-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/1354


Data del document
:   30-01-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * contracte de serveis
    * indústria de telecomunicacions
    * indústria de programes
    * televisió
    * licitació
    * adjudicació de contracte administratiu

Resolució de 30 de gener de 2006, del conseller de Relacions Institucionals i Comunicació, per la qual s'adjudiquen les concessions per a l'explotació de dos programes del servici públic de la televisió digital terrestre amb cobertura autonòmica. [2006/1354]  
Antecedents  
Per Resolució d'1 de juliol de 2005, del conseller de Relacions Institucionals i Comunicació, publicada en el DOGV número 5.042, de 5 juliol de 2005, es va convocar concurs públic per mitjà de procediment obert per a l'adjudicació de concessions per a l'explotació de dos programes del servici públic de la televisió digital terrestre amb cobertura autonòmica.  
Vista la proposta de la mesa de contractació de data 29 de desembre de 2005, d'adjudicació dels lots d'este concurs, segons l'informe tècnic elaborat seguint els criteris objectius de valoració establits en els plecs de clàusules administratives que regixen la present contractació.  
Fonaments de dret  
S'han complit tots els tràmits i requisits legals del procediment d'adjudicació, en especial, la disposició addicional quaranta-quatrena de la Llei 66/1997, de 30 de desembre, de Mesures Fiscals, Administratives i de l'Orde Social, en quant establix que l'explotació dels servicis de televisió digital terrenal requerirà el corresponent títol habilitant i que l'atorgament de les concessions es durà a terme per la Comunitat Autònoma si el seu àmbit és autonòmic; i l'article 159 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, que establix que els contractes de gestió de servicis públics ordinàriament s'adjudicaran per procediment obert o restringit per mitjà de concurs.  
L'apartat 4 de la disposició addicional segona del Reial Decret 944/2005, de 29 de juliol, pel qual s'aprova el Pla Tècnic Nacional de la Televisió Digital Terrestre, establix que en l'escenari de transició de la tecnologia analògica a la tecnologia digital, cada una de les comunitats autònomes disposarà d'un múltiple digital de cobertura autonòmica, que es correspondrà amb l'indicat en l'article 2.2 del Pla tècnic nacional de la televisió digital terrestre. Este article del pla tècnic es remet al seu annex II per a la concreció dels canals radioelèctrics amb què es formaran les xarxes de cobertura territorial autonòmica, corresponent a la Comunitat Valenciana, els canals següents: canal 62 a Alacant, canal 60 a Castelló i canal 57 a València. L'explotació de dos programes d'estos canals constituïx, per tant, l'objecte de les concessions.  
En virtut d'això, fent ús de la delegació continguda en la Resolució de 23 de juny de 2005, del president de la Generalitat (DOGV d'1.07.2005), resolc:  
Primer  
Adjudicar el concurs públic de les concessions per a l'explotació de dos programes de televisió digital terrestre amb cobertura autonòmica a la Comunitat Valenciana (canal 62 a Alacant, canal 60 a Castelló i canal 57 a València), a favor dels licitadors següents:  
. Televisión Popular del Mediterráneo, SA.  
. Las Provincias Televisión, SA.  
Segon  
Procedir a la devolució de l'import de les garanties provisionals constituïdes pels licitadors, excepte les de les empreses adjudicatàries, que quedaran retingudes fins al moment de la formalització del contracte.  
Tercer  
Que per les empreses adjudicatàries es procedisca a la constitució de la garantia definitiva per l'import establit en els plecs, i a la formalització subsegüent del contracte en la forma i terminis que determine el plec de clàusules administratives particulars aprovat.  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 30 de gener de 2006.. El conseller de Relacions Institucionals i Comunicació (per delegació del president, conforme a la Resolució de 23 de juny de 2005): Esteban González Pons.